De cerebro-spinale Nervecentre. 313 



rører ved, og han kender deres Form og Anvendelse. Dette viser 

 sig paa en meget kuriøs Maade. Faar man ham til at sætte sig 

 ned og giver ham Kniv og Gaffel i Haanden, giver han sig til at 

 spise og spiser roligt Dyvelsdræk, om man vil, eller drikker den 

 bitreste Kinaextrakt. Giver man ham en Pen, begynder han at 

 skrive. Han kan se Papiret, thi han hører op at skrive naar man 

 holder et Stykke Pap mellem hans Øjne og Papiret, og naar man 

 lader ham skrive med Vand i Stedet for Blæk bliver han forbavset 

 og hører ligeledes op. Men dersom man lægger en Bog Papir for 

 ham og tager det første Ark bort naar han har skrevet lidt paa 

 det, gaar han over til det næste og fortsætter paa det tredie og 

 fjerde Ark o. s. v. hvis man bliver ved at tage Bladene bort, indtil 

 han naar til Underskriften. Derpaa læser han veltilfreds sit Brev 

 igennem paa det sidste Stykke Papir, som jo næsten er ubeskrevet, 

 og retter paa det de Fejl som findes paa de Blade man har taget 

 fra ham, netop paa det Sted hvor de vilde have havt deres Plads, 

 hvis man havde ladet ham skrive Brevet færdig paa det enkelte 

 Stykke Papir. 



Han var Sanger før han blev Soldat. Lader man en Solstraale 

 blive kastet tilbage imod hans Øjne, tager han den for Lyset fra 

 Lamperækken, retter sig, sætter sig i Lave og giver sig til at 

 synge, fuldstændig rent og med Følelse, derpaa tager han med et 

 forbindtligt Smil det Glas, som man byder ham, og drikker uden 

 at mærke at det indeholder Eddike og Vand. 



Saalænge han er i Søvngængertilstanden er han tilbøjelig til 

 at stjæle; han griber og skjuler hemmelighedsfuldt Alt hvad han 

 faar fat paa, uden at se eller høre de Personer der iagttage ham. 

 Han er aldeles optaget af sin Forestilling, sin Drøm, han hører, 

 ser og føler kun hvad der staar i Forbindelse med den og opfatter 

 ikke nogetsomhelst Andet, hverken om man ryger Tobak lige for 

 Næsen af ham eller man vender Spejlet om medens han barberer 

 sig, ja ikke en Gang om man holder en tændt Svovlstik saa tæt 

 til hans Øje, at Øjehaarene svides. 



Pludselig vaagner han saa igen, uden at have nogen For- 



